C 368/24

SPRÁVA

o overení ročnej účtovnej závierky Európskeho spoločného podniku pre ITER a rozvoj energie jadrovej syntézy za rozpočtový rok 2010 spolu s odpoveďami spoločného podniku

2011/C 368/04

ÚVOD

c)

VYHLÁSENIE O VIEROHODNOSTI

Zodpovednosť riaditeľa

Zodpovednosť Dvora audítorov

Stanovisko k spoľahlivosti účtovej závierky

Stanovisko k zákonnosti a správnosti transakcií súvisiacich s účtovnou závierkou

POZNÁMKY K ROZPOČTOVÉMU A FINANČNÉMU HOSPODÁRENIU

Plnenie rozpočtu

Reorganizácia spoločného podniku a systémy vnútornej kontroly

Dvor audítorov vo svojich dvoch predošlých špecifických ročných správach uviedol, že systémy vnútornej kontroly spoločného podniku neboli plne zavedené a implementované tak, ako sa to požaduje v nariadení o rozpočtových pravidlách (14) . Podobne, dňa 31. mája 2010 interný audítor spoločného podniku vydal správu o finančných postupoch, v ktorej boli uvedené obavy o finančných postupoch a oddelení povinností.

V reakcii na to správna rada prijala plán zlepšenia riadenia v júni 2010 a v októbri návrh na zmenu organizačnej štruktúry. Nová organizačná štruktúra (15) začala platiť 1. januára 2011.

IT systémy

ĎALŠIE POZNÁMKY

Granty a verejné obstarávanie

Kontroly, ktoré spoločný podnik uplatňuje pred vyplatením platieb na základe dohôd o grante, nie sú dostatočne zdokumentované na to, aby poskytli záruku o dodržaní finančných podmienok a oprávnenosti nákladov (18) .

Dvor audítorov víta skutočnosť, že spoločný podnik začal s vypracovaním stratégie následných auditov, ktorá sa má zaviesť v roku 2012. Stratégia následných auditov je kľúčovou kontrolou, ktorej cieľom je posúdiť zákonnosť a správnosť príslušných transakcií, a mala by byť zavedená čo najskôr. Taktiež by mala pokrývať granty a prevádzkové zmluvy o verejnom obstarávaní.

Neskoré úhrady členských príspevkov

Oddelenie vnútorného auditu Komisie

V stanovisku č. 4/2008 Dvor audítorov poukázal na to, že v nariadení o rozpočtových pravidlách spoločného podniku sa neodkazuje na právomoci vnútorného audítora Komisie na vykonávanie auditov spoločného podniku. Hoci nariadenie o rozpočtových pravidlách spoločného podniku zatiaľ nebolo zmenené a doplnené tak, aby doň boli zahrnuté právomoci vnútorného audítora Komisie (19) , Komisia a spoločný podnik prijali oparenia, aby zabezpečili jasné vymedzenie príslušných prevádzkových úloh oddelenia vnútorného auditu Komisie a útvaru vnútorného auditu spoločného podniku.

Audítorský výbor spoločného podniku

V stanovisku č. 4/2008 Dvor audítorov taktiež poukázal na to, že s ohľadom na veľkosť rozpočtu a zložitosť úloh, ktoré má spoločný podnik vykonávať, by mal zriadiť audítorský výbor priamo podliehajúci správnej rade. Dvor audítorov víta rozhodnutie správnej rady zriadiť audítorský výbor (20) .

Hostiteľská dohoda

V hostiteľskej dohode o mieste a podpore, výsadách a imunitách, ktorá bola podpísaná medzi Španielskym kráľovstvom a spoločným podnikom 28. júna 2007, sa uvádza, že trvalé priestory budú spoločnému podniku poskytnuté najneskôr do 3 rokov od uzavretia dohody. V čase konania auditu trvalé priestory neboli zatiaľ spoločnému podniku poskytnuté.

Stav financovania projektu ITER

(1) ITER: Medzinárodný termonukleárny experimentálny reaktor (z angličtiny: International Thermonuclear Experimental Reactor).

(2) Rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (Ú. v. EÚ L 90, 30.3.2007, s. 58).

(3) V prílohe sú na informačné účely zhrnuté právomoci, činnosti a disponibilné zdroje spoločného podniku.

(4) Medzinárodná organizácia pre energiu jadrovej syntézy ITER bola zriadená v októbri 2007 na počiatočné obdobie 35 rokov na vykonávanie projektu ITER, ktorý bude demonštrovať vedeckú a technickú uskutočniteľnosť získavania energie jadrovou syntézou. Jej členmi sú Euratom, Čínska ľudová republika, Indická republika, Japonsko, Kórejská republika, Ruská federácia a Spojené štáty americké.

(5) Súčasťou tejto účtovnej závierky je správa o rozpočtovom a finančnom hospodárení za daný rok, ktorá okrem iného obsahuje informácie o miere čerpania rozpočtových prostriedkov a súhrnné informácie o presunoch rozpočtových prostriedkov medzi rôznymi rozpočtovými položkami.

(6) Finančné výkazy obsahujú súvahu a výkaz hospodárskeho výsledku, tabuľku toku hotovosti, výkaz kapitálových zmien a prílohu k finančným výkazom, ktorá zahŕňa prehľad hlavných účtovných postupov a ďalšie vysvetľujúce poznámky.

(7) Správy o plnení rozpočtu pozostávajú z výkazu o výsledku rozpočtového hospodárenia a prílohy k nemu.

(8) Ú. v. ES L 248, 16.9.2002, s. 1.

(9) Článok 33 nariadenia Komisie (ES, Euratom) č. 2343/2002 (Ú. v. ES L 357, 31.12.2002, s. 72).

(10) Článok 38 nariadenia (ES, Euratom) č. 2343/2002.

(11) Pravidlá týkajúce sa vykazovania účtov a účtovníctva orgánov Spoločenstva sú stanovené v prvej kapitole siedmej hlavy nariadenia (ES, Euratom) č. 2343/2002, naposledy zmeneného a doplneného nariadením (ES, Euratom) č. 652/2008 (Ú. v. EÚ L 181, 10.7.2008, s. 23) a sú súčasťou nariadenia o rozpočtových pravidlách spoločného podniku pre energiu jadrovej syntézy.

(12) Medzinárodná federácia účtovníkov (IFAC) a Medzinárodné štandardy najvyšších kontrolných inštitúcii (ISSAI).

(13) 55,8 mil. EUR platobných rozpočtových prostriedkov bolo prenesených do roku 2011 a 51,8 mil. EUR platobných rozpočtových prostriedkov prenesených z roku 2009 bolo na konci roka zrušených.

(14) V bode 21 správy za rok 2009 sa odkazuje na reorganizáciu útvarov spoločného podniku, ktorá podľa názoru Dvora audítorov priniesla otázky týkajúce sa oddelenia povinností súvisiacich s finančnými a prevádzkovými činnosťami.

(15) Nová organizačná štruktúra je orientovaná na „riadenie projektov“.

(16) Obsadenie týchto pracovných miest sa očakáva v priebehu roka 2011.

(17) Bod 20 správy Dvora audítorov za rok 2009.

(18) Vnútorný audítor spoločného podniku taktiež zaznamenal, že prístup k predbežným kontrolám platieb na základe výkazov výdavkov nie je účinný a nie je dobre pripravený na spracovanie výkazov výdavkov, hoci príslušné transakcie sú zákonné a správne.

(19) Pozri stanovisko Dvora audítorov č. 4/2008.

(20) Audítorský výbor sa pôvodne zriadil na obdobie dvoch rokov a je zložený z piatich osôb, jednu z nich menuje Euratom.

(21) Oznámenie Komisie Rade a Európskemu parlamentu: Súčasný stav projektu ITER a možný budúci vývoj, KOM(2010) 226 v konečnom znení zo 4. mája 2010.

(22) Návrh rozhodnutia Európskeho parlamentu a Rady, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec, s cieľom riešiť potreby dodatočného financovania projektu ITER, KOM(2010) 403 v konečnom znení z 20. júla 2010.

ODPOVEDE EURÓPSKEHO SPOLOČNÉHO PODNIKU PRE ITER A ROZVOJ ENERGIE JADROVEJ SYNTÉZY

Poznámky k správe o rozpočtovom a finančnom hospodárení

Reorganizácia spoločného podniku a systémy vnútornej kontroly

Body 16, 17 a 18

Po zmene riadenia vo februári 2010 začal spoločný podnik v druhej polovici toho istého roku s väčšou reorganizáciou, ktorá sa zameriavala na vykonávanie projektového riadenia a na posilnenie vnútornej kontroly. Ako súčasť reorganizácie a reakcie na odporúčania interného audítora uvedené v audite finančných postupov sa posilnilo finančné hospodárenie, a to preskúmaním finančných postupov a vytvorením oddelenia rozpočtu a financií v januári 2011. Zároveň bola zriadená pracovná skupina pre finančné postupy, ktorej úlohou je dokumentovať finančné postupy, monitorovať kontroly a kontrolné zoznamy a vydávať usmernenia na zlepšenie systému finančného hospodárenia v spoločnom podniku.

Súčasne bol vymenovaný koordinátor vnútornej kontroly, ktorý v rámci oddelenia rozpočtu a financií zodpovedá za celkovú koordináciu kontroly v spoločnom podniku.

Reorganizácia riadenia spoločného podniku pokračovala bez prerušenia po celý rok 2011. Postupne boli zavedené ďalšie kontroly a obsadili sa voľné riadiace funkcie. V súčasnosti sa plne realizujú nové finančné postupy, zaviedlo sa pravidelné podávanie správ o riadení a riadiace systémy nadobúdajú úplnú funkčnosť.

Vzhľadom na vysoko špecializovanú priemyselnú oblasť, v ktorej spoločný podnik vykonáva činnosť, uplatňuje organizácia aj systém zabezpečenia kvality podľa noriem ISO, ktorý funguje od roku 2009. So zreteľom na potreby organizácie a s cieľom zabrániť zdvojeniu úsilia sa oblasti zabezpečenia kvality a vnútornej kontroly zlúčia do širšieho riadiaceho systému spoločného podniku.

IT systémy

Bod 19

Spoločný podnik si plne uvedomuje nedostatky v oblasti integrácie finančných a rozpočtových údajov do svojich prevádzkových činností. Technické obmedzenia majiteľa systému, ktoré sa týkali prístupu k finančným údajom, okrem iného viedli k oneskorenému vytvoreniu riadiacich nástrojov a nástrojov na podávanie správ. Túto záležitosť nedávno vyriešila ďalšia dohoda o úrovni poskytovaných služieb (SLA) s GR BUDG.

Zložitosť projektu ITER a vyplývajúce administratívne a prevádzkové riadenie jeho právnych záväzkov viedli k oneskoreniu vytvorenia jedného komplexného systému riadenia zmlúv. Počas prípravy týchto odpovedí sa manažment práve zaoberal prijímaním centrálneho systému riadenia zmlúv a prebiehalo vypracovanie akčného plánu, ktorého cieľom je upraviť nevyriešené záležitosti týkajúce sa kódovania a normalizovať situáciu.

Ďalšie poznámky

Granty a verejné obstarávanie

Bod 20

Spoločný podnik sa domnieva, že odporúčanie Dvora audítorov sa už reálne uskutočňuje prostredníctvom existujúcich postupov a existujúcej stratégie zverejňovania. Je potrebné poznamenať, že v oblastiach s menej špecializovaným priemyslom dostal spoločný podnik vo výberovom konaní až 33 ponúk, čo jasne ukazuje, že problém nie je v metóde komunikácie a oznamovania, ktoré spoločný podnik uplatňuje, ale spočíva skôr v špecializovanej povahe priemyslu, na čo poukázal aj samotný audítor. Spoločný podnik nemôže ovplyvniť úroveň dostupných odborných znalostí na trhu.

Bod 21

Schvaľujú sa technické hodnotiace správy a potvrdenia, v ktorých sa osvedčuje, že účtované náklady zodpovedajú činnostiam. Okrem toho sa vykonávajú finančné kontroly uplatňovaných nákladov. Spoločný podnik však uznáva, že existuje priestor na zlepšenie, pokiaľ ide o dokumentáciu vykonaných kontrol. Tejto záležitosti sa venuje pracovná skupina pre vnútorné kontroly a posilňujú sa postupy.

Neskoré úhrady členských príspevkov

Bod 23

V stanovách spoločného podniku sa okrem posielania upomienok nestanovujú žiadne iné právne prostriedky na zabezpečenie toho, aby členovia uhradili svoj príspevok. Vzhľadom na opakujúce sa oneskorenia úhrad členských príspevkov bol tento bod zaradený do programu zasadnutia správnej rady na konci mája 2011.

V dôsledku toho boli schválené opatrenia, aby sa v prípade neskorých úhrad uvalil na ročný členský príspevok úrok. Ďalej sa prijal a zaviedol rámec, v ktorom sa definujú postupy pre úrokové sadzby a oznámenia o dlhu.

Hostiteľská dohoda

Bod 26

V hostiteľskej dohode medzi Európskym spoločným podnikom pre ITER a rozvoj energie jadrovej syntézy a Španielskym kráľovstvom, ktorá bola podpísaná v roku 2007, sa skutočne stanovuje, že Španielsko poskytne spoločnému podniku trvalé priestory najneskôr do troch rokov od podpísania dohody. V dohode sa tiež uvádza, že kým budú poskytnuté trvalé priestory, poskytne Španielsko dočasné priestory. Hoci Španielsko zatiaľ neposkytlo trvalé priestory, spoločný podnik sídli v dočasných priestoroch bezplatne, keďže Španielsko uhrádza úplné náklady na priestory (nájom a údržba, ako je stanovené v hostiteľskej dohode, kým spoločný podnik uhrádza náklady na užívateľskú časť dočasných priestorov). Počas nedávnych diskusií s hostiteľským štátom spoločného podniku sme získali informáciu, že Španielsko hľadá trvalé riešenie, ktoré by sa za štandardných okolností malo spoločnému podniku predložiť na schválenie do konca roka 2011.

Zatiaľ je dôležité poznamenať, že súčasná situácia nemá na organizáciu žiadny negatívny vplyv.

Stav financovania projektu ITER

Body 27, 28 a 29

Pri príprave zasadnutia Rady ITER v júli 2010 spoločný podnik posúdil uskutočniteľnosť revidovanej základnej línie projektu ITER (základná línia), v rámci ktorej sa stanovuje ukončenie etapy výstavby na november 2019 a uvádzajú sa aj zdroje potrebné na jej realizáciu. Spoločný podnik na tento účel analyzoval možné výrobné spôsoby a vyhodnotil predpokladané dôsledky týkajúce sa nákladov a rizík. Základná línia bola schválená počas zasadnutia Rady ITER; EÚ vyjadrila svoju podporu ad referendum, keďže rozpočtový orgán ešte musel schváliť a zaistiť financovanie projektu ITER.

Spoločný podnik vykonal počas roku 2010 činnosti projektu ITER podľa tejto základnej línie. Podľa plánu sa začalo 95 % činností naplánovaných v pracovnom programe spoločného podniku na rok 2010. V prípadoch, keď sa aktivity oneskorili, boli prijaté kroky na zmiernenie meškania a na dodržanie časového harmonogramu pre generovanie prvej plazmy.

Počas roka 2011 spoločný podnik pokračoval vo vykonávaní svojich činností v rámci projektu ITER v súlade so základnou líniou a v mnohých oblastiach dosiahol dobrý pokrok. Zároveň sa však vyskytli meškania niektorých kľúčových bodov EÚ a kľúčových bodov, ktoré sa netýkajú EÚ. Časový harmonogram projektu ITER okrem toho negatívne ovplyvnilo marcové zemetrasenie na východe Japonska. Predovšetkým EÚ preto na nedávnom júnovom zasadnutí Rady ITER požiadala medzinárodnú organizáciu, aby vytvorila špeciálnu pracovnú skupinu pod vedením generálneho riaditeľa spoločne so všetkými domovskými agentúrami s cieľom vypracovať plány pre kritické záležitosti na obmedzenie tohto meškania na minimum tak, pričom by sa zároveň dodržala horná hranica odhadovaných nákladov.

Bez ohľadu na túto úpravu časového harmonogramu sa požadované dodatočné prostriedky na roky 2012 a 2013 využijú predovšetkým na podporu udeľovania veľmi veľkých zmlúv pre hlavné budovy ITER, čo sa podľa plánu má naďalej vykonávať v rokoch 2012 a 2013.

O dodatočnom rozpočte na roky 2012 a 2013 sa s členskými štátmi diskutovalo na schôdzi rozpočtového výboru Rady, ktorá sa konala 27. septembra. Predsedníctvo v súčasnosti plánuje predložiť svoj predbežný návrh, aby sa v trialógu o rozpočte s Európskym parlamentom, ktorý sa uskutoční 19. októbra, diskutovalo o mandáte s cieľom dosiahnuť dohodu pred zasadnutím Rady ITER v polovici novembra, počas ktorého sa očakáva prijatie novej základnej línie.